IFCC

IFCC (International Federation of Clinical Chemistry) er en organisasjon som setter analysebetingelsene for det enkelte enzym når en skal definere en Unit. De standardiserer og setter også betingelsene for blant annet analytiske variable som type buffer, pH, ionestyrke, temperatur, substratkonsentrasjon, konsentrasjon av aktivatorer og co-enzym.

IFCC ble dannet i 1955, etter et forslag om at nasjonale foreninger i klinisk kjemi skulle organisere seg til et internasjonalt organ i regi av IUPAC. Samarbeidet med IUPAC eksisterer fortsatt, selv om IFCC og IUPAC formelt ble delt i 1967.

På grunn av nyskapende teknologi og utvikling innen forskning og medisin, er det viktig at laboratoriene over hele verden har samme betingelser når det gjelder enzymaktivitetsmåling, standardisering av HbA1c, plasmaproteiner, albumin i urin, veksthormon med mer. På denne måten oppnår man mindre variasjon mellom de ulike laboratoriene, og dermed sikrer man trygghet for pasienten ved blant annet å minske feilkildene ved analyser.

IFCC jobber for å øke det vitenskapelige nivået og kvaliteten på diagnostikk på verdensbasis. De fokuserer også på vitenskapelig standard, publikasjoner, utdanning og god og effektiv kommunikasjon.

IFCC jobber i samarbeid med større helseorganisasjoner som for eksempel WHO (World Health Organisation) og IUPAC, og andre organisasjoner med samme mål, f.eks EFCC ( European Federation of Clinical Chemistry and laboratory Medicine).

Referanse: [|http://www.ifcc.org]